# Boris Jitkov
| Boris Jitkov |

|  | Suterot - Виктор Вавич (1941) - Viktor Vavitc |

| Boris Jitkov |

|  | Suterot - Виктор Вавич (1941) - Viktor Vavitc |

| Tuveli icde Suteroteem |


Boris Jitkov
{{Korikaf kroj|korik=Boris Jitkov|evleem=1882-1938|kira=[[TSSS|Sovietaf]] rossiavaf suterotik}}
{{Teliz_toza}}
'''Boris Stepanovitch Jitkov''' (&nbsp;[[Rossiava|rossiavon]] ''Борис Степанович Житков''&nbsp;) tir [[rossiava]]f suterotik. Koe Novgorod bak 1882 koblir aze bak 1938 koe [[Moskva]] awalker. Sanegara va inaf nelkaf grabom, i [[Viktor Vavitc (suterot)|Viktor Vavitc]] berpot, gan sovietaf urayasik bak 1941 zo kalpouyur. Bat berpot bak 1999 gire zo kosmayar ; wetce tan grabomap ke rossiavaf suteroteem ke XX<sup>-eafa</sup> decemda re zo torigir.

== Tanizva ==
Boris Jitkov tir vey Yud gruadikafa yasa. Gadikye va solokseropa taver isen gadikya tir lexusik. Mil yik va solokseropa is razopa is totavegedura vayar. Koyar ise va tamava kan tota exuler. Bak 1905 va redusa lospa kev progrom dilfura paker nume va aora epur. Radimi [[Santaneaksatafa Artowara]], gorar da va razopa is rabazovdara dene dodelafa kotla di taver. Oxam moni balemda vanpir suterotik, sanegason va kiewatcapaf berpot ta jotikeem. Rossiaf bemik va inyona koyaranega isu kuda grupecked.

Wali 1929 is 1934 va [[Viktor Vavitc (suterot)|Viktor Vavitc]] grot suter, ektun gu [[Artowara ke 1905]]. Goxe, 1934 tir tanda viele sutesik va redusa nuyuca drasud ise va warzafa seltevafa geltreva anton govesisked. Berpot bak 1941 arti barda radimi awalkera ke sutesik oxam zo sanegamar, voxe waroldon zo kalpour nume zo vilar. [[TSSS|Sovietaf]] urayasik malyed da bata neva tir volxariaf is mefavlaf berpot.

Lan rubiasik jiligas va vodapa ke neva va konak tulok laxuvider enide ina me parmon di griawir. Viele bak 1999 gire zo kosmar aze koe [[Rossia]] zo sanegar, gu ''[[Bli is bali (suterot)|Bli is bali]]'' ke [[Vasili Grosman]] zo doluner, i gu banar berpot djugriawisiyin gan sovietafa rictaga.

|style="vertical-align: top;"|
{{Suterotik2
| yolt = Boris Jitkov 
| ewava = Zhitkov_Boris.jpg
| pebuda = Boris Jitkov, 1938 
| koblira = [[1882|11/09/1882]]
| koblixo = [[Novgorod]], [[Rossia]]
| awalkera = [[1938|19/10/1938]]
| awalkexo = [[Moskva]], [[Rossia]]
| vedeyot = [[Rossia]] az [[TSSS]]
| ava = [[:Category:Rossiavaf suteroteem|Rossiava]]
| suterinda = [[:Category:Berpot|Berpot]]
| suterot   = <br>
*''Виктор Вавич'' (1941) - [[Viktor Vavitc (suterot)|Viktor Vavitc]]
}}
|}

[[Loma:Berpot|Jitkov (Boris)]]
[[Loma:XX-eafa decemda|Jitkov (Boris)]]
[[Loma:Rossiavaf suteroteem|Jitkov (Boris)]]
[[Loma:Stalinugal|Jitkov (Boris)]]
[[Loma:Suterotik (blirizvama)|Jitkov (Boris)]]
[[Loma:Jitkov (Boris)|*]]
[{"title": "| Boris Jitkov |", "data": {"Koblira": "11/09/1882, \u00b7 Novgorod, Rossia", "Awalkera": "19/10/1938, \u00b7 Moskva, Rossia", "Vedeyot": "Rossia az TSSS", "Ava": "Rossiava", "Suterind": "Berpot"}}]